Хвереж (Кьурагь район)

И терминдин муькуь манаярни ава, килига: Хвереж (манаяр). Хвереж (агъул. Хоредж, урус. Хвередж) — Дагъустан республикадин Кьурагь районда авай кьакьан суван хуьр. Усугъ ва Укуз хуьрерихъ галаз «Усугъ» хуьруьнсоветдик акатзава. География Хуьр Дагъустан Республикадин Кьурагь райондин рагъакӀидай пата, райондин администрациядин юкь тир Кьурагь хуьрелай 22 километр кефердинни — рагъакӀидай пата, Агъул райондихъ галаз сергьятдал, Хвереж вацӀун дугундал чка кьунвайди я. Тарих XIX виш йисуз Хвереж хуьр вири Куьре округдихъ галаз Урусатдин империядин гъилик акатзава. Империядик квай чӀавуз, хуьр Дагъустан вилаятдин Куьре округдин Кьурагь наибвалдиз талукь тир. Бедухъ ва Рича хуьрерихъ галаз РичӀа хуьруьнжемятдик акатзавай. Агьалияр 2002 йисан агьалияр сиягьдиз къачунин малуматрив кьурвал хуьре 262 касди уьмуьр гьалзавай. Вири агъулар, суни — мусурманар я. 1886 йисан Урусат Империядин агьалияр сиягьдиз къачунин малуматрив кьурвал, Хвереж хуьруьн агьалияр 186 кас яз вири агъулар тир. Баянар ЭлячӀунар Муниципальное образование «Сельсовет Усугский» Архивация 4 март 2016 йисан.